stanford-oval/wikipedia huggingface dataset:
รถไฟเบาสายดอคแลนดส์

| รถไฟเบาสายดอคแลนดส์ |
| --- | --- |

ขบวนรถที่สถานีคานารีวอร์ฟ
ข้อมูลทั่วไป
เจ้าของ: บริษัท การรถไฟเบาสายดอคแลนดส์, ส่วนของการคมนาคมลอนดอน
พื้นที่ให้บริการ: ลอนดอน
ที่ตั้ง: เกรเทอร์ลอนดอน
ประเภท: ไลท์เมโทร
จำนวนสาย: 7
จำนวนสถานี: 45
ผู้โดยสารต่อวัน: 340,000 (เฉลี่ยต่อวัน, กรมข่นส่ง 2017)
ผู้โดยสารต่อปี: 92.3 ล้าน (2022/23)  19.6%
สำนักงานใหญ่: จัตุรัสเอนเดฟเวอร์, E20
เว็บไซต์: tfl.gov.uk/modes/dlr/ 
การให้บริการ
เริ่มดำเนินงาน: 31 สิงหาคม 1987; 37 ปีก่อน (1987-08-31)
ผู้ดำเนินงาน: KeolisAmey Docklands Limited (Keolis 70%, Amey 30%)
จำนวนขบวน: 149
ความยาวขบวน: 2 หรือ 3 ตู้ต่อขบวน
ระยะห่าง: 3–5 นาที
ข้อมูลทางเทคนิค
ระยะทาง: 38 km (24 mi)
จำนวนราง: 2
รางกว้าง: 4 ft 8 1⁄2 in (1,435 mm) สแตนดาร์ดเกจ
รัศมีความโค้ง: 125 ft (38 m)
การจ่ายไฟฟ้า: 750 V DC (แตะกับราง)
ความเร็วสูงสุด:   50 mph (80 km/h)(ความเร็วสูงสุด)  40 mph (64 km/h) (ความเร็วบริการปกติ) 
ภาพรถไฟเบาสายดอคแลนดส์
รถไฟรางเบาสายดอคแลนดส์เป็นระบบขนส่งด้วยรางอัตโนมัติที่มีสมรรถนะระดับกลางหรือรถไฟเบา (Docklands Light Railway) เริ่มใช้เมื่อ พ.ศ. 2530 เพื่อเป็นการพัฒนาพื้นที่ดอคแลนดส์ในลอนดอน โดยทางเหนือสุดไปถึง สแตรทฟอร์ด  ทางใต้ไปถึงเลวิสแฮม ทางตะวันตกไปถึงสถานี  Tower Gateway DLR และสถานี Bank ในลอนดอน ทางตะวันออกไปถึงเบคตัน สนามบินในลอนดอน และสถานีวูลวิช อาร์เซนอล
ยุวเกษตรกร

ยุวเกษตรกร ในประเทศไทย หมายถึงเด็กและเยาวชน อายุ 10 - 25 ปีที่สนใจการเกษตร รวมตัวกันในระดับหมู่บ้านขอจัดตั้งเป็นกลุ่มยุวเกษตรกรต่อสำนักงานเกษตรอำเภอและจังหวัด เพื่อรับบริการความรู้วิชาการเกษตรและเคหกิจเกษตรจากโครงการส่งเสริมการเกษตรในพื้นที่ ส่วนใหญ่เป็นโครงการอบรมความรู้ที่เหมาะสมกับอาชีพการเกษตรในท้องถิ่น
กลุ่มยุวเกษตรกรส่วนใหญ่มีสมาชิก 15 - 30 คน อายุใกล้เคียงกันหรือเรียนอยู่ชั้นเดียวกันมีทั้งประเภท กลุ่มในโรงเรียน กลุ่มนอกโรงเรียน และ กลุ่มผสม และมีเกษตรกรในท้องถิ่นอาสาสมัครเป็น “ที่ปรึกษากลุ่มยุวเกษตรกร” ประจำกลุ่ม ทำหน้าที่เป็นพี่เลี้ยงดูแลให้คำแนะนำกลุ่มในการดำเนินงานและกิจกรรม
กลุ่มยุวเกษตรกรส่วนใหญ่มีระยะเวลาเป็นกลุ่มประมาณ 2 - 4 ปี เพราะสมาชิกมีอายุมากขึ้น ไม่มีเวลามาร่วมกิจกรรม มีครอบครัวและอาชีพต้องรับผิดชอบ บางคนเปลี่ยนสถานภาพเป็นสมาชิกองค์กรหรือมีบทบาทหน้าที่อื่นในท้องถิ่น เช่น สมาชิกกลุ่มเกษตรกร และ กลุ่มแม่บ้านเกษตรกร เป็นต้น และมีกลุ่มยุวเกษตรกรหลายกลุ่มรับสมัครเด็กและเยาวชนเข้าเป็นสมาชิกรุ่นใหม่เพื่อดำเนินงานและกิจกรรมต่อไป โดยกลุ่มยุวเกษตรกรประเภทนอกโรงเรียนจะมีระยะเวลาเป็นกลุ่มมากกว่ากลุ่มยุวเกษตรกรประเภทในโรงเรียน
ประเภทกลุ่มยุวเกษตรกร

กลุ่มยุวเกษตรกรในสถาบันการศึกษา หมายถึง กลุ่มยุวเกษตรกรที่สมาชิกทั้งหมด กำลังศึกษาอยู่ในสถาบันการศึกษา (ตามข้อกำหนดของกระทรวงศึกษาธิการ) รวมกลุ่มและจัดตั้งเป็นกลุ่มยุวเกษตรกร โดยแบ่งเป็น 3 ระดับ ได้แก่ ระดับประถมศึกษา ระดับมัธยมศึกษาหรือเทียบเท่า และระดับอุดมศึกษาหรือเทียบเท่า
กลุ่มยุวเกษตรกรนอกสถาบันการศึกษา หมายถึง กลุ่มยุวเกษตรกรที่สมาชิกทั้งหมดอยู่นอกสถาบันการศึกษา รวมกลุ่มและจัดตั้งเป็นกลุ่มยุวเกษตรกร
กลุ่มยุวเกษตรกรแบบผสม หมายถึง กลุ่มยุวเกษตรกรที่มีสมาชิกอยู่ในทั้งในสถาบันการศึกษา และนอกสถาบันการศึกษา รวมกลุ่มและจัดตั้งเป็นกลุ่มยุวเกษตรกร
งานของยุวเกษตรกร

งานของยุวเกษตรกร ได้แก่ การฝึกปฏิบัติงานปลูกพืช เลี้ยงสัตว์ และ เคหกิจเกษตร ดำเนินการได้ 3 ลักษณะ
งานรวม งานที่สมาชิกทุกคนในกลุ่มร่วมกันดำเนินการ
งานกลุ่มย่อย งานที่สมาชิกบางคนในกลุ่มร่วมกันดำเนินการ
งานส่วนบุคคล งานที่สมาชิกแต่ละคนแยกกันดำเนินการ บางคนอาจทำร่วมกับผู้ปกครองที่บ้าน
เครื่องหมายยุวเกษตรกร

เครื่องหมายยุวเกษตรกร มีรูปร่างลักษณะมาจาก ใบโคลเวอร์สีเขียว 4 แฉก แต่ละแฉกบรรจุอักษร “ก” สีขาว อักษร ก ย่อมาจาก
เกศ หมายถึง การฝึกใช้สมอง
กมล หมายถึง การฝึกจิตใจ
กร หมายถึง การฝึกใช้มือ
กาย หมายถึง การฝึกพลานามัย
โคลเวอร์ เป็นใบพืชตระกูลถั่ว ปกติในธรรมชาติใบมี 3 แฉก เมื่อพบใบโคลอเวอร์ 4 แฉก เชื่อกันว่าประสบความโชคดี
มหาวิทยาลัยฟลอริดาสเตต

ตึกเรียนคณะนิติศาสตร์ โรทุนดา
มหาวิทยาลัยฟลอริดาสเตต (Florida State University ย่อว่า FSU) เป็นมหาวิทยาลัยรัฐของสหรัฐ ตั้งอยู่ที่เมืองทัลลาฮัสซี ในรัฐฟลอริดา เป็นหนึ่งในสองมหาวิทยาลัยในรัฐฟลอริดาร่วมกับมหาวิทยาลัยฟลอริดา มี 16 คณะ และ 39 ศูนย์วิจัย โดยในปี พ.ศ. 2550 มีนักเรียนประมาณ 40,000 คน สัญลักษณ์ประจำมหาวิทยาลัยคือ ซิโมโนลส์ (Seminoles) ซึ่งเป็นนักรบชาวอินเดียนแดง
บุคคลชาวไทยที่สำเร็จการศึกษาจากมหาวิทยาลัยฟลอริดาสเตต

จรวยพร ธรณินทร์ อดีตปลัดกระทรวงศึกษาธิการ
เฉลิมพันธ์ ศรีวิกรม์ อดีตนักธุรกิจและนักการเมือง
อมร วาณิชวิวัฒน์ อดีตกรรมการและโฆษกกรรมการร่างรัฐธรรมนูญแห่งราชอาณาจักรไทย พุทธศักราช 2560
ศุภวัฒน์ อ่ำประสิทธิ์ นักแสดง พิธีกร นักร้อง และนายแบบ
แหล่งข้อมูลอื่น

เว็บไซต์มหาวิทยาลัยอย่างเป็นทางการ
มหาวิทยาลัยนาโงยะ

| --- | --- |
名古屋大学
คติพจน์: 勇気ある知識人 (ความกล้าหาญทางปัญญา)
ประเภท: รัฐ
สถาปนา: ก่อตั้ง ค.ศ. 1871 Chartered ค.ศ. 1939
อธิการบดี: เซอิจิ มัตสึโอะ
อาจารย์: 1,793
ปริญญาตรี: 9,818
บัณฑิตศึกษา: 5,993
ที่ตั้ง: นาโงยะ, ไอจิ, ญี่ปุ่น 35°09′17″N 136°58′01″E﻿ / ﻿35.15472°N 136.96694°E﻿ / 35.15472; 136.96694
วิทยาเขต: ในเมือง 3.2 km²
สี: เขียว  
มาสคอต: ไม่มี
เว็บไซต์: www.nagoya-u.ac.jp/en/
หอประชุมโทโยดะ ออกแบบโดยฟูมิฮิโกะ มากิ
มหาวิทยาลัยนาโงยะ (ญี่ปุ่น: 名古屋大学; โรมาจิ: Nagoya daigaku, ชื่อย่อ Meidai ญี่ปุ่น: 名大) เป็นสถาบันอุดมศึกษาในกำกับของรัฐในประเทศญี่ปุ่น ตั้งอยู่ที่เขตชิกูซะ เมืองนาโงยะ และเป็นมหาวิทยาลัยของแห่งสุดท้ายในกลุ่มมหาวิทยาลัยแห่งชาติทั้งเจ็ด ได้รับการจัดอันดับที่ 3 ของมหาวิทยาลัยที่มีการศึกษาดีที่สุดของประเทศ (อันดับที่ 72 ของโลก) ในปี ค.ศ. 2014 มีรางวัลโนเบลถึง 6 รางวัลที่เกี่ยวข้องกับมหาวิทยาลัยแห่งนี้ โดยมากเป็นอันดับที่สามรองจากมหาวิทยาลัยเกียวโตและมหาวิทยาลัยโตเกียว
ประวัติ

ก่อตั้งในปี ค.ศ. 1871 ในฐานะโรงเรียนแพทย์ชั่วคราว ต่อมาในปี ค.ศ. 1939 ได้กลายมาเป็น มหาวิทยาลัยแห่งชาตินาโงยะ และในปี ค.ศ. 1947 ได้เปลี่ยนชื่อเป็นมหาวิทยาลัยนาโงยะ และกลายเป็นมหาวิทยาลัยแห่งชาติในปี ค.ศ. 2004
ในเดือนมีนาคม ค.ศ. 2012 มหาวิทยาลัยนาโงยะเป็นเจ้าภาพในการประชุมระหว่างประเทศ ในหัวข้อนวัตกรรมการแพทย์นาโน
อันดับมหาวิทยาลัย

|  อันดับมหาวิทยาลัย> อันดับในประเทศ(อันดับนานาชาติ) |
| --- | --- |
สถาบันที่จัด: อันดับ
QS WORLD (2019): 6 (111)
จากการจัดอันดับมหาวิทยาลัยของคอกโครัลลีไซมอนส์ประจำปี ค.ศ. 2019 ได้จัดลำดับให้มหาวิทยาลัยนาโงยะอยู่ในอันดับที่ 111 ของโลก และอันดับที่ 6 ของประเทศญี่ปุ่น
แหล่งข้อมูลอื่น

เว็บไซต์ภาษาอังกฤษ เก็บถาวร 2013-08-29 ที่ เวย์แบ็กแมชชีน
Nagoya Repository เก็บถาวร 2010-08-18 ที่ เวย์แบ็กแมชชีน - collection of scholarly papers and dissertations by the faculty and students of Nagoya University.
Information about the English-taught Full Degree Program เก็บถาวร 2015-04-16 ที่ เวย์แบ็กแมชชีน
Courses offered in English  เก็บถาวร 2018-03-26 ที่ เวย์แบ็กแมชชีน.
| ด ค กมหาวิทยาลัยแห่งชาติทั้งเจ็ด |
| --- | --- |
 มหาวิทยาลัยฮกไกโด  มหาวิทยาลัยเกียวโต  มหาวิทยาลัยคีวชู  มหาวิทยาลัยนาโงยะ  มหาวิทยาลัยโอซากะ  มหาวิทยาลัยโทโฮกุ  มหาวิทยาลัยโตเกียว 
| ด ค กซูเปอร์มหาวิทยาลัยโลก (ญี่ปุ่น) |
| --- | --- |
 มหาวิทยาลัยเคโอ  มหาวิทยาลัยสึกูบะ  มหาวิทยาลัยฮกไกโด  มหาวิทยาลัยโตเกียว  สถาบันเทคโนโลยีแห่งโตเกียว  มหาวิทยาลัยวาเซดะ  มหาวิทยาลัยเกียวโต  มหาวิทยาลัยโทโฮกุ  มหาวิทยาลัยคีวชู  มหาวิทยาลัยแพทย์ศาสตร์และทันตแพทย์แห่งโตเกียว  มหาวิทยาลัยโอซากะ  มหาวิทยาลัยนาโงยะ  มหาวิทยาลัยฮิโรชิมะ 
| ด ค กสมาคมมหาวิทยาลัยภาคพื้นแปซิฟิก |
| --- | --- |
 ออสเตรเลีย ออสเตรีเลีย Melbourne ซิดนีย์ นิวเซาท์เวลส์ แคนาดา บริติชโคลัมเบีย ชิลี ชิลี จีน ฟู่ตัน หนานจิง ปักกิ่ง ชิงหัว USTC เจ้อเจียง ฮ่องกง ฮ่องกง HKUST อินโดนีเซีย อินโดนีเซีย ญี่ปุ่น เคโอ เกียวโต โอซากะ โทโฮกุ โตเกียว วาเซดะ มาเลเซีย มาลายา แม็กซิโก เม็กซิโก มอนเตร์เรย์ นิวซีแลนด์ ออกแลนด์ ฟิลิปปินส์ ฟิลิปปินส์ รัสเซีย FEFU สิงคโปร์ สิงคโปร์ เกาหลีใต้ โซล เกาหลี ยอนเซ โพฮัง KAIST ไต้หวัน ไต้หวัน ไทย จุฬาลงกรณ์ สหรัฐ Caltech สแตนฟอร์ด แคลิฟอร์เนีย ออริกอน เซาเทิร์นแค วอชิงตัน
ฟีฟ่าคอนเฟเดอเรชันส์คัพ 2013 กลุ่มบี

ฟีฟ่าคอนเฟเดอเรชันส์คัพ 2013 กลุ่มบี ลงเล่นตั้งแต่วันที่ 16 ถึง 23 มิถุนายน 2013. ประกอบด้วย ไนจีเรีย, สเปน, ตาฮีตี และ อุรุกวัย. สองทีมที่ดีที่สุดจะได้ผ่านเข้าสู่รอบรองชนะเลิศต่อไป.
ตารางคะแนน

| ทีมชาติ |  แข่ง  |  ชนะ  |  เสมอ  |  แพ้  |  ได้  |  เสีย  |  +/-  |  คะแนน  |
| --- | --- | --- | --- | --- | --- | --- | --- | --- |
|  สเปน | 3 | 3 | 0 | 0 | 15 | 1 | +14 | 9 |
|  อุรุกวัย | 3 | 2 | 0 | 1 | 11 | 3 | +8 | 6 |
|  ไนจีเรีย | 3 | 1 | 0 | 2 | 7 | 6 | +1 | 3 |
|  ตาฮีตี | 3 | 0 | 0 | 3 | 1 | 24 | –23 | 0 |
เวลาที่ใช้ทั้งหมดเป็นเวลา เขตเวลาบราซิเลีย (UTC−03:00).
สเปน พบ อุรุกวัย

16 มิถุนายน 2556
19:00 
  05:00
| สเปน  | 2–1 |  อุรุกวัย |
| --- | --- | --- |
| เปโดร  20' ซอลดาโด  32' | รายงาน | ซัวเรซ  88' |
ผู้ชม: 41,705 คน
ผู้ตัดสิน:  อิวอิชิ นิชิมุระ
| --- | --- |
             สเปน :              อุรุกวัย
ตาฮีตี พบ ไนจีเรีย

17 มิถุนายน 2556
16:00 
  02:00
|  ตาฮีตี | 1–6 |  ไนจีเรีย |
| --- | --- | --- |
| จ. เตฮู  54' | รายงาน | วัลล่าร์  5' (o.g.) โอดูอามาดี  10', 26', 76' จ. เตฮู  69' (o.g.) อีชายยิเล่  80' |
ผู้ชม: 20,187 คน
ผู้ตัดสิน:  โคเอล อากูอีลาร์
| --- | --- |
             ตาฮีตี :              ไนจีเรีย
สเปน พบ ตาฮีตี

20 มิถุนายน 2556
16:00 
  02:00
| สเปน  | 10–0 |  ตาฮีตี |
| --- | --- | --- |
| ตอร์เรส  5', 33', 57', 78' ซิลบา  31', 89' บียา  39', 49', 64' มาตา  66' | รายงาน |  |
ผู้ชม: 71,806 คน
ผู้ตัดสิน:  ดฌาเมล ไฮมูดี
| --- | --- |
             สเปน :              ตาฮีตี
ไนจีเรีย พบ อุรุกวัย

20 มิถุนายน 2556
19:00 
  05:00
| ไนจีเรีย  | 1–2 |  อุรุกวัย |
| --- | --- | --- |
| มิเกล  37' | รายงาน | ลูกาโน  19' ฟอร์ลัน  51' |
ผู้ชม: 26,769 คน
ผู้ตัดสิน:  บเยิร์น ไคเพิร์ส
| --- | --- |
             ไนจีเรีย :              อุรุกวัย
ไนจีเรีย พบ สเปน

23 มิถุนายน 2556
16:00 
  02:00
| ไนจีเรีย  | 0–3 |  สเปน |
| --- | --- | --- |
|  | รายงาน | อัลบา  3', 88' ตอร์เรส  62' |
ผู้ชม: 51,263 คน
ผู้ตัดสิน:  โคเอล อากูอีลาร์
| --- | --- |
             ไนจีเรีย :              สเปน
อุรุกวัย พบ ตาฮีตี

23 มิถุนายน 2556
16:00 
  02:00
| อุรุกวัย  | 8–0 |  ตาฮีตี |
| --- | --- | --- |
| เอร์นันเดซ  2', 24', 45+1', 67' (ลูกโทษ) เปเรซ  27' โลเดยโร  61' ซัวเรซ  82', 90' | รายงาน |  |
ผู้ชม: 22,047 คน
ผู้ตัดสิน:  เปดรู ปรูเองซา
| --- | --- |
             อุรุกวัย :              ตาฮีตี
แหล่งข้อมูลอื่น

Official site
Official Documents and Match Documents เก็บถาวร 2017-07-04 ที่ เวย์แบ็กแมชชีน
| ด ค กฟีฟ่าคอนเฟเดอเรชันส์คัพ 2013 |
| --- | --- |
รอบต่างๆ:  กลุ่ม เอ  กลุ่ม บี  รอบแพ้คัดออก  ชิงชนะเลิศ 
ข้อมูลทั่วไป:  รายชื่อผู้เล่น
พระครูสาธกธรรมคุณ (ลั้ง สุทสฺสโน)

| พระครูสาธกธรรมคุณ (ลั้ง สุทสฺสโน) |
| --- | --- |
ชื่ออื่น: หลวงพ่อลั้ง วัดอัมพาราม
ส่วนบุคคล
เกิด: 3 ตุลาคม พ.ศ. 2458 ที่บ้านอำเภอ ตำบลนาจอมเทียน อำเภอสัตหีบ จังหวัดชลบุรี (75 ปี)
มรณภาพ: 5 มิถุนายน พ.ศ. 2533
นิกาย: มหานิกาย
การศึกษา: น.ธ.ตรี , น.ธ.โท , น.ธ.เอก
ตำแหน่งชั้นสูง
ที่อยู่: วัดอัมพาราม จังหวัดชลบุรี
อุปสมบท: พ.ศ. 2482 (อายุ 24 ปี)
พรรษา: 51
ตำแหน่ง: อดีตเจ้าคณะอำเภอสัตหีบ ชั้นพิเศษ
พระครูสาธกธรรมคุณ (หลวงพ่อลั้ง สุทสฺสโน) ท่านเป็นอดีตเจ้าอาวาสวัดอัมพาราม เป็นเจ้าอาวาสองค์แรก (ท่านเป็นผู้ริเริ่มสร้างวัดอัมพาราม) และอดีตเจ้าคณะอำเภอสัตหีบชั้นพิเศษ เกจิดังของอำเภอสัตหีบ จังหวัดชลบุรี สังขารท่านไม่เน่าเปื่อย และเก็บรักษาร่างของท่านไว้ในโรงแก้วบนศาลาวัดอัมพารามจนถึงปัจจุบัน
ประวัติ

หลวงพ่อลั้ง ท่านมีนามเดิมว่า " ลั้ง " นามสกุล " แซ่ตั้ง " ท่านเกิดเมื่อวันอาทิตย์ แรม 10 ค่ำ เดือน 10 ปีเถาะ ตรงกับวันที่ 3 ตุลาคม พ.ศ. 2458 โยมบิดาชื่อ " นายฮก แซ่ตั้ง " มารดาชื่อ " นางพริ้ง แก้วแดง " ที่บ้านอำเภอ ตำบลนาจอมเทียน อำเภอสัตหีบ จังหวัดชลบุรี
อุปสมบท

วันที่ 20 มิถุนายน พ.ศ. 2482 (อายุ24 ปี) ณ วัดนาจอมเทียน ตำบลนาจอมเทียน อำเภอสัตหีบ จังหวัดชลบุรี
ได้รับฉายาทางธรรมว่า " สุทสฺสโน "
เมื่ออุปสมบทแล้ว จำพรรษาอยู่วัดสันติธาราวาส (ทุ่งละหาร) ตำบลห้วยใหญ่ อำเภอบางละมุง จังหวัดชลบุรี ระหว่างจำพรรษาอยู่ที่วัดสันติธาราวาส (ทุ่งละหาร) ศึกษาพระธรรมวินัยจนจบนักธรรมชั้นเอก และศึกษาวิชาโหราศาสตร์ พยากรณ์ชะตาชีวิต และศึกษาวิชาไสยศาสตร์จากหลวงพ่ออี๋ วัดสัตหีบ เรียนวิชาคาถาอาคม เช่นลงปลัดขิก เสกปลัดขิก ที่โด่งดังอยู่ทุกวันนี้ และยังรักษาโรคภัยไข้เจ็บด้วย คาถาอาคมเสก เป่าน้ำมนต์ พ่นน้ำหมาก และยังรักษาผู้ป่วยเกี่ยวกับเส้น เดินไม่ได้ ด้วยการใช้ขวานคัด สามวันหาย เป็นที่รู้จักกันทั่วไป หลวงพ่อได้เรียนโดยตรง จากหลวงพ่ออี๋
วิทยฐานะ

พ.ศ. 2473 สำเร็จวิชาสามัญศึกษา ชั้นประถมปีที่ 4 จากโรงเรียนประชาบาลนุกูล วัดสันติธาราวาส ตำบลห้วยใหญ่ อำเภอบางละมุง จังหวัดชลบุรี
พ.ศ. 2483 สอบนักธรรม ชั้นตรี ได้สำนักวัดสันติธาราวาส คณะจังหวัดชลบุรี
พ.ศ. 2485 สอบนักธรรม ชั้นโท ได้สำนักวัดสันติธาราวาส คณะจังหวัดชลบุรี
พ.ศ. 2487 สอบนักธรรม ชั้นเอก ได้สำนักวัดสันติธาราวาส คณะจังหวัดชลบุรี
งานปกครอง

พ.ศ. 2485 เริ่มงานก่อสร้างวัดอัมพาราม
พ.ศ. 2487 เป็นผู้รักษาการเจ้าอาวาสวัดอัมพาราม
พ.ศ. 2490 เป็นพระกรรมวาจาจารย์ สวดอุปสมบท
พ.ศ. 2491 เป็นเจ้าอาวาสวัดอัมพาราม
พ.ศ. 2499 เป็นพระอุปัชฌาย์
สมณศักดิ์

พ.ศ. 2493 เป็นเจ้าคณะตำบลนาจอมเทียน
พ.ศ. 2500 เป็นพระครูสัญญาบัตร ชั้นตรี
พ.ศ. 2502 เป็นเจ้าคณะอำเภอสัตหีบ สัญญาบัตร ชั้นโท
พ.ศ. 2510 เป็นพระครูสัญญาบัตรเจ้าคณะอำเภอ ชั้นเอก
พ.ศ. 2518 เป็นพระครูสัญญาบัตรเจ้าคณะอำเภอ ชั้นพิเศษ
งานพัฒนา

ปี 2485 หลวงพ่อลั้ง ท่านเริ่มสร้างวัดอัมพาราม
หลวงพ่อลั้ง บวชได้ 3 พรรษา ท่านดำริจะสร้างวัดที่หมู่บ้านอำเภอ เพราะเป็นบ้านเกิดของหลวงพ่อเอง อีกทั้งเห็นความลำบากของชาวบ้านอำเภอ ต้องไปทำบุญถึงวัดทุ่งละหาน ซึ้งระยะทางประมาณ 3.5 กิโลเมตร จึงมาปรึกษากับนายเริ่ม รัตนเหลี่ยม ผู้ใหญ่บ้าน หมู่ที่ 4 บ้านอำเภอ ผู้ใหญ่บ้านได้ประชุมชาวบ้านขอบริจาคที่ดิน
ศิษย์ที่มีชื่อเสียง

พระครูพิพิธชลธรรม (หลาย อาภรโณ) วัดนาจอมเทียน อำเภอสัตหีบ จังหวัดชลบุรี
มรณภาพ

หลวงพ่อลั้ง ได้มรณภาพ ด้วยความสงบ เมื่อวันที่ 5 มิถุนายน พ.ศ. 2533  เวลา 06.45 น. รวมสิริอายุได้ 74 ปี พรรษา 51
แหล่งข้อมูลอื่น

ประวัติ หลวงพ่อลั้ง วัดอัมพาราม ชลบุรี
ประวัติการสร้างวัดอัมพาราม อำเภอสัตหีบ ชลบุรี
| ก่อนหน้า |  | พระครูสาธกธรรมคุณ (ลั้ง สุทสฺสโน) |  | ถัดไป |
| --- | --- | --- | --- | --- |
| - |  | เจ้าอาวาสวัดอัมพาราม  (พ.ศ. 2485 – พ.ศ. 2533) |  | พระครูปิยกิจวิบูลย์ (นกแก้ว ปิยทสสี) |
มัสยิดฮารูณ

| มัสยิดฮารูณ |
| --- | --- |
مسجد

ศาสนา
ศาสนา: ศาสนาอิสลาม
ที่ตั้ง
ที่ตั้ง: 25 ถนนเจริญกรุง แขวงบางรัก เขตบางรัก
ประเทศ: ประเทศไทย
พิกัดภูมิศาสตร์: 13°43′32″N 100°30′52″E﻿ / ﻿13.7255171°N 100.5145188°E﻿ / 13.7255171; 100.5145188
สถาปัตยกรรม
เสร็จสมบูรณ์: พ.ศ. 2477
มัสยิดฮารูณ เป็นมัสยิดเก่าแก่ที่ตั้งอยู่ในย่านถนนเจริญกรุง เขตบางรัก กรุงเทพมหานคร มัสยิดฮารูณสร้างขึ้นเมื่อประมาณปี พ.ศ. 2371 โดยโต๊ะฮารูณ บาฟาเดน ชาวเมืองปนตียานักจากเกาะบอร์เนียว โต๊ะอิหม่ามคนแรกของมัสยิด เพื่อเป็นมัสยิดของชุมชนหมู่บ้านต้นสำโรง (ปัจจุบันคือบริเวณชุมชนมัสยิดฮารูณ) ริมแม่น้ำเจ้าพระยา ต่อมาเมื่อ พ.ศ. 2442 รัฐบาลไทยได้เวนคืนพื้นที่ตั้งมัสยิดซึ่งตั้งอยู่ริมแม่น้ำเจ้าพระยาเพื่อสร้างอาคารศุลกสถาน มัสยิดจึงย้ายมายังบริเวณที่ตั้งปัจจุบันซึ่งถอยร่นเข้ามาจากแม่น้ำเจ้าพระยา โดยสร้างอาคารมีลักษณะเป็นเรือนไม้สักยกพื้นชั้นเดียว หลังท่านเสียชีวิตลง อาคารได้ทรุดโทรมลงมาก บุตรชายของท่านคือ หะยีมูฮำหมัด ยูซุป (ต่วนโส) ผู้เป็นโต๊ะอิหม่ามคนถัดมาได้รื้ออาคารมัสยิดเดิมลงและก่อสร้างอาคารก่อิฐถือปูนขึ้น สร้างเสร็จเมื่อปี พ.ศ. 2477 และยังคงใช้งานสืบเนื่องมาจนปัจจุบัน
ดั้งเดิมมัสยิดมีหลายชื่อซึ่งเรียกตามสถานที่โดยรอบ ได้แก่ "มัสยิดต้นสำโรง" (ตามชื่อหมู่บ้านต้นสำโรง) "มัสยิดม่วงแค" (ตามชื่อวัดม่วงแค) และ "มัสยิดหลังโรงภาษี" (ตามชื่อศุลกสถาน) หลังการประกาศใช้พระราชบัญญัติมัสยิดอิสลาม พ.ศ. 2490 ได้จดทะเบียนมัสยิดในชื่อ "มัสยิดฮารูณ" เพื่อเป็นเกียรติแด่โต๊ะฮารูณ อิหม่ามท่านแรกและผู้ก่อตั้งมัสยิด
รถไฟเขตเมืองมัชฮัด

รถไฟเขตเมืองมัชฮัด เป็นระบบขนส่งมวลชนในเมืองมัชฮัด เป็นระบบขนส่งมวลชนแห่งที่สองในประเทศอิหร่าน
เริ่มก่อสร้างในปี ค.ศ. 1999 เปิดให้บริการในวันที่ 24 เมษายน ค.ศ. 2011
เริ่มแรกมีระยะทาง 19 กิโลเมตร (12 ไมล์) 22 สถานี เปิดให้บริการวันที่ 24 เมษายน ค.ศ. 2011 ระหว่างสถานี Nakhrisi และ Vakilabad
แหล่งข้อมูลอื่น

Mashad Urban Railway Corp เก็บถาวร 2007-04-28 ที่ เวย์แบ็กแมชชีน
ฟุตบอลโลก 1990

| Coppa del Mondo FIFA Italia '90 |
| --- | --- |
สัญลักษณ์ฟุตบอลโลก 1990 อย่างเป็นทางการ
รายละเอียดการแข่งขัน
ประเทศเจ้าภาพ: อิตาลี
วันที่: 8 มิถุนายน - 8 กรกฎาคม
ทีม: 24 (จาก 5 สมาพันธ์)
สถานที่: 12 (ใน 12 เมืองเจ้าภาพ)
อันดับเมื่อสิ้นสุดการแข่งขัน
ชนะเลิศ:  เยอรมนีตะวันตก (สมัยที่ 3)
รองชนะเลิศ:  อาร์เจนตินา
อันดับที่ 3:  อิตาลี
อันดับที่ 4:  อังกฤษ
สถิติการแข่งขัน
จำนวนนัดที่แข่งขัน: 52
จำนวนประตู: 115 (2.21 ประตูต่อนัด)
ผู้ชม: 2,516,348 (48,391 คนต่อนัด)
ผู้ทำประตูสูงสุด:  ซัลวาตอเร่ สกิลลาชี่ (6 ประตู)
ผู้เล่นยอดเยี่ยม:  ซัลวาตอเร่ สกิลลาชี่
← 1986 1994 → 
ฟุตบอลโลก 1990 เป็นฟุตบอลโลกครั้งที่ 14 จัดขึ้นที่ประเทศอิตาลีตั้งแต่วันที่ 8 มิถุนายน ถึง 8 กรกฎาคม ค.ศ. 1990 โดยฟีฟ่าได้เลือกอิตาลีเป็นเจ้าภาพในการจัดครั้งนี้เมื่อวันที่ 19 พฤษภาคม ค.ศ. 1984 ถือเป็นประเทศที่ 2 ที่จัดฟุตบอลโลก 2 ครั้ง โดยสหภาพโซเวียต เป็นคู่แข่งในการเสนอตัวเป็นเจ้าภาพ ในการแข่งขันครั้งนี้เยอรมนีตะวันตกเป็นผู้ชนะการแข่งขัน ชนะทีมอาร์เจนตินาไป 1-0 ในรอบสุดท้าย ทำให้ครองตำแหน่งชนะเลิศเป็นครั้งที่ 3
รายชื่อประเทศที่เข้ารอบ

| 0 | 1 | 2 | 3 |
| --- | --- | --- | --- |
|  เอเอฟซี (2)  เกาหลีใต้    สหรัฐอาหรับเอมิเรตส์  ซีเอเอฟ (2)  อียิปต์    แคเมอรูน  โอเอฟซี (0) ไม่ผ่านรอบคัดเลือก |  คอนคาแคฟ (2)  คอสตาริกา    สหรัฐ  คอนเมบอล (4)  อาร์เจนตินา    บราซิล    โคลอมเบีย    อุรุกวัย  |  ยูฟ่า (14)  ออสเตรีย    เบลเยียม    เชโกสโลวาเกีย    อังกฤษ   [[Image:{{{flag alias-1946}}}|22x20px|border |ธงชาติอิตาลี]] อิตาลี (เจ้าภาพ)   เนเธอร์แลนด์    สาธารณรัฐไอร์แลนด์    โรมาเนีย    สกอตแลนด์    สหภาพโซเวียต    สเปน    สวีเดน    เยอรมนีตะวันตก    ยูโกสลาเวีย  |    ผ่านรอบคัดเลือก   ตกรอบคัดเลือก  ไม่ได้เข้าร่วม   ไม่ได้เป็นสมาชิกฟีฟ่า   |
ยุนกวาน

| --- | --- |
ยุนกวาน
ภาพวาดของขุนพล ยุน กวาน
ชื่อเกาหลี
ฮันกึล: 윤관
อาร์อาร์: Yun Kwan 
เอ็มอาร์: Yun Gwan 
ยุนกวาน (윤관, 12 กรกฎาคม 1583-15 มิถุนายน 1654) ขุนพลแห่ง ราชวงศ์โครยอ เป็นที่รู้จักจากการฝึกทหาร 1,017 นายและนำทัพออกรบได้ชัยชนะเหนือชนเผ่า หนี่เจิน
ยุน กวาน มาจากตระกูลยุนแห่งพาพยองอาชีพทหารของเขาเริ่มต้นเมื่อเขาสอบผ่าน ควากอ หรือจอหงวนของเกาหลีฝ่ายบู๊หรือฝ่ายทหาร จากหนังสือประวัติศาสตร์ตระกูลยุนบันทึกไว้ว่า ยุนกวานเกิดเมื่อวันที่ 12 กรกฎาคม ค.ศ. 1040 (พ.ศ. 1583) และถึงแก่กรรมเมื่อวันที่ 15 มิถุนายน ค.ศ. 1111 (พ.ศ. 1654) อนุสาวรีย์ขนาดใหญ่ของเขาตั้งอยู่ในสวนสาธารณะเล็กๆ ใกล้สถานีรถไฟ
มหาวิทยาลัยนิวคาสเซิล

| --- | --- |
ตราโล่ ตัดจากตราอาร์มประจำมหาวิทยาลัย
ประเภท: สถาบันอุดมศึกษาของรัฐบาล
สถาปนา: พ.ศ. 2506 – แยกตัวจากมหาวิทยาลัยเดอรัม พ.ศ. 2377 – วิทยาลัยแพทย์
ที่ตั้ง: นิวคาสเซิลอะพอนไทน์, ไทน์และเวียร์, สหราชอาณาจักร 54°58′41″N 1°36′54″W﻿ / ﻿54.978°N 1.615°W﻿ / 54.978; -1.615
วิทยาเขต: ในเมือง
สี:   ฟ้า (มหาวิทยาลัย)   ทองเหลือง (คณะมนุษยศาสตร์ฯ)    น้ำเงิน (คณะวิทยาศาสตร์ฯ)   ม่วง (คณะแพทยศาสตร์ฯ)
เครือข่าย: กลุ่มรัสเซล EUA กลุ่มเอ็น 8 ACU ยูนิเวอร์ซิตียูเค
เว็บไซต์: www.ncl.ac.uk
มหาวิทยาลัยนิวคาสเซิลอะพอนไทน์ (University of Newcastle upon Tyne) หรือเรียกอย่างสั้นว่ามหาวิทยาลัยนิวคาสเซิล (Newcastle University) เป็นสถาบันอุดมศึกษาเน้นวิจัยขนาดกลาง มีความเชี่ยวชาญด้านการสอนและวิจัยทางแพทยศาสตร์ ก่อตั้งขึ้นจากส่วนงานของมหาวิทยาลัยเดอรัมที่แยกออกมาและพัฒนาให้เป็นมหาวิทยาลัย มหาวิทยาลัยเป็นหนึ่งในสองสถาบันอุดมศีกษาในเมืองนิวคาสเซิล โดยมีจำนวนนักศึกษาทุกระดับน้อยกว่ามหาวิทยาลัยนอร์ทัมเบรีย ณ นิวคาสเซิล
ประวัติ

มหาวิทยาลัยนิวคาสเซิลก่อตั้งเมื่อเดือนตุลาคม พ.ศ. 2377 ในฐานะวิทยาลัยแพทย์ขนาดเล็ก ๆ ต่อมาในเดือนมิถุนายน พ.ศ. 2394 เกิดความขัดแย้งในหมู่อาจารย์จนต้องแยกเป็นสองสถาบัน คือ วิทยาลัยแพทย์นิวคาสเซิล (Newcastle College of Medicine) และวิทยาลัยแพทยศาสตร์และศาสตร์ปฏิบัตินิวคาสเซิลอะพอนไทน์ (Newcastle upon Tyne College of Medicine and Practical Science) จากนั้นในปีต่อมา วิทยาลัยแพทย์นิวคาสเซิล ได้สมทบกับมหาวิทยาลัยเดอรัม และให้ประกาศนียบัตรแพทยศาสตร์เป็นครั้งแรกในปี พ.ศ. 2399 หนึ่งปีให้หลังจากนั้นวิทยาลัยทั้งสองรวมตัวกันเป็นคณะแพทยศาสตร์ มหาวิทยาลัยเดอรัม ณ นิวคาสเซิล (ระวังสับสนกับคณะแพทยศาสตร์ เภสัชศาสตร์ของมหาวิทยาลัยเดอรัมในปัจจุบัน)
ต่อมาในปี พ.ศ. 2414 มหาวิทยาลัยเดอรัม วิทยาเขตนิวคาสเซิล (ส่วนงานในขณะนั้น) ได้ขยายสถานที่สอนวิชาวิทยาศาสตร์กายภาพ ตั้งในใจกลางเมืองนิวคาสเซิล ทำการสอนสาขาวิชาคณิตศาสตร์ ฟิสิกส์ เคมี และธรณีวิทยาเพื่อรองรับการทำเหมืองแร่ คณะวิชาดังกล่าวต่อมาได้ยกฐานะเป็นคณะวิทยาศาสตร์กายภาพในปี พ.ศ. 2426 คณะทั้งสองดำเนินกิจการมาได้ด้วยดีภายใต้การบริหารเดียวกัน วิทยาเขตนิวคาสเซิลของมหาวิทยาลัยเดอรัมเจริญก้าวหน้าตามลำดับจนสามารถสอนด้านแพทยศาสตร์ ศิลปศาสตร์ และวิทยาศาสตร์ได้ครบเมื่อ พ.ศ. 2461 ในที่สุดมหาวิทยาลัยเดอรัมบริหารงานไม่คล่องตัว จนต้องให้มีพระราชบัญญัติแยกสองสถาบันออกจากกัน โดยวิทยาเขตเดอรัมยังคงเป็นมหาวิทยาลัยเดอรัมต่อไป ส่วนวิทยาเขตนิวคาสเซิล ได้เป็นมหาวิทยาลัยนิวคาสเซิลอะพอนไทน์
ที่ตั้ง

มหาวิทยาลัยนิวคาสเซิลมีวิทยาเขตหลักที่ย่านเฮย์มาร์เก็ต ด้านตะวันตกเฉียงเหนือของใจกลางเมืองนิวคาสเซิล มหาวิทยาลัยตั้งอยู่ติดกับสวนสาธารณะลีซพาร์ก (Leazes Park) สวนสาธารณะทาวน์มัวร์ (Town Moor) และมหาวิทยาลัยนอร์ทัมเบรีย ภายในมหาวิทยาลัยประกอบด้วยอาคารเรียนและปฏิบัติการ อาทิ อาคารอาร์มสตรอง ซึ่งสร้างในปี พ.ศ. 2431 ด้วยเงิน 18,000 ปอนด์ทองคำ ต่อมาได้มีการต่อเติมสร้างหอจูบิลี ซึ่งเสร็จในปี พ.ศ. 2437 เพื่อเป็นอนุสรณ์พระราชพิธีกาญจนาภิเษกของสมเด็จพระราชินีนาถวิกตอเรียเมื่อปี พ.ศ. 2430 นอกจากนี้ในปี พ.ศ. 2449 ได้มีการต่อเติมทางเข้าด้านตะวันตกเฉียงเหนือจนสำเร็จ อาคารทั้งหลังทำพิธีเปิดโดยสมเด็จพระราชาธิบดีเอ็ดเวิร์ดที่เจ็ด  ภายในอาคาร ประกอบด้วยโถงคิงส์ (King's Hall) ซึ่งได้รับพระบรมราชานุญาตให้เรียกชื่อเช่นนั้น โถงดังกล่าวใช้เป็นสถานที่ประกอบพิธีมอบปริญญาบัตร ด้านข้างอาคารเป็นลานอนุสรณ์สำหรับคณาจารย์-เจ้าหน้าที่ และนักศึกษาซึ่งต้องสูญเสียชีวิตในสงครามโลกครั้งที่หนึ่งและสอง
นอกจากอาคารอาร์มสตรองแล้ว ยังมีอาคารบรูซ (ฺBruce Building) ซึ่งสร้างราว ๆ พ.ศ. 2439 - 2443 ออกแบบโดยโจเซฟ ออสวอลด์ (Joseph Oswald) แต่เดิมใช้เป็นโรงสุราของบริษัทนิวคาสเซิลบรูเวอรี (Newcastle Brewery Limited)
อาคารที่สร้างใหม่ของมหาวิทยาลัย หนึ่งในนั้นคือ อาคารเดวอนเชอร์ (Devonshire Building) ซึ่งเปิดในปี พ.ศ. 2544 เป็นอาคารประหยัดพลังงานซึ่งติดตั้งเซลล์สุริยะ กระแสไฟฟ้าที่ได้จะนำไปควบคุมระบบม่านควบคุมแสงในอาคาร ตลอดจนมีการใช้พลังงานน้ำร้อนใต้ดินทำความร้อนให้แก่อาคาร จนได้รับรางวัลกรีนกาวน์ (Green Gown).
มหาวิทยาลัยมีแผนพัฒนาพื้นที่บางส่วนของมหาวิทยาลัย โดยสร้างอาคารคิงส์เกต อาคารแพทยศาสตร์ พร้อมด้วยหอพักนักศึกษาเมื่อปี พ.ศ. 2553 นอกจากนี้ยังได้สร้างอาคารสำหรับอินทูนิวคาสเซิลยูนิเวอร์ซิตี (INTO Newcastle University) ในปี พ.ศ. 2555 ด้วย
ห้องสมุดขนาดใหญ่ของมหาวิทยาลัยมีสามแห่ง ได้แก่  ห้องสมุดโรบินสัน ซึ่งเป็นหอสมุดกลาง ตั้งชื่อตามฟิลิป โรบินสัน (Philip Robinson) พ่อค้าขายหนังสือและผู้อุทิศเงินแก่มหาวิทยาลัย, ห้องสมุดวอลตัน ซึ่งเป็นหอสมุดคณะแพทยศาสตร์ ตั้งชื่อตามจอห์น วอลตัน (John Walton) อดีตคณบดีคณะแพทยศาสตร์ ห้องสมุดวอลตันเป็นห้องสมุดที่อนุญาตให้เจ้าหน้าที่สำนักบริการสุขภาพแห่งชาติ (National Health Services) ได้ใช้ด้วย และ ห้องสมุดกฎหมาย ห้องสมุดของมหาวิทยาลัยได้รับรางวัลชาร์เทอร์มาร์ก (Charter Mark) ในฐานะที่ให้บริการแก่ผู้ใช้ห้องสมุดดีเด่น นอกจากห้องสมุดขนาดใหญ่แล้ว มหาวิทยาลัยยังมีห้องสมุดขนาดเล็กตามภาควิชาต่าง ๆ
นอกเหนือจากที่ตั้งในเมืองนิวคาสเซิลอะพอนไทน์แล้ว มหาวิทยาลัยยังได้ขยายศูนย์วิทยบริการไปที่ประเทศสิงคโปร์และเปิดคณะแพทยศาสตร์ที่ประเทศมาเลเซีย
ส่วนงาน

มหาวิทยาลัยประกอบด้วยคณะวิชา (faculty) จำนวน 3 คณะ ได้แก่
| 0 | 1 | 2 |
| --- | --- | --- |
|  คณะมนุษยศาสตร์และสังคมศาสตร์ ภาควิชาสถาปัตยกรรม การวางผังเมือง และภูมิสถาปัตยกรรม  ภาควิชาศิลปวัฒนธรรม  ภาควิชาบริหารธุรกิจ  ศูนย์รวมปริญญาบัณฑิตหลักสูตรสี่ปี (Combined Honours Centre)  ภาควิชาศึกษาศาสตร์ นิเทศศาสตร์ และภาษาศาสตร์  ภาควิชาวรรณคติ ภาษา และภาษาศาสตร์อังกฤษ  ภาควิชาภูมิศาสตร์ รัฐศาสตร์ และสังคมวิทยา  ภาควิชาประวัติศาสตร์ โบราณศึกษา และโบราณคดี  ศูนย์ภาษา  ภาควิชานิติศาสตร์  ภาควิชาภาษาสมัยใหม่ |  คณะแพทยศาสตร์ ภาควิชาแพทยศาสตร์  ภาควิชาชีวเวชศาสตร์  ภาควิชาทันตแพทยศาสตร์  ภาควิชาพัฒนาแพทยศาสตรศึกษา  สถาบันบัณฑิตศึกษาด้านแพทยศาสตร์และทันตแพทยศาสตร์  ภาควิชาจิตวิทยา |  คณะวิทยาศาสตร์ เกษตรศาสตร์ และวิศวกรรมศาสตร์ ภาควิชาเกษตร อาหาร และการพัฒนาชนบท  ภาควิชาชีววิทยา  ภาควิชาวิศวกรรมเคมีและวัสดุขั้นสูง  ภาควิชาเคมี  ภาควิชาวิศวกรรมโยธาและธรณีศาสตร์  ภาควิชาวิทยาการคอมพิวเตอร์  ภาควิชาวิศวกรรมไฟฟ้าและอิเล็กทรอนิกส์  ภาควิชาวิทยาศาสตร์และเทคโนโลยีทางทะเล  ภาควิชาคณิตศาสตร์และสถิติ  ภาควิชาวิศวกรรมเครื่องกลและระบบ   |
แหล่งข้อมูลอื่น

เว็บไซต์มหาวิทยาลัยนิวคาสเซิล
เว็บไซต์มหาวิทยาลัยสโมสรนักศึกษานิวคาสเซิล
หนังสือพิมพ์นักศึกษา เดอะคูเรียร์
| ด ค กกลุ่มรัสเซล (Russell Group) |
| --- | --- |
 เบอร์มิงแฮม  บริสตอล  เคมบริดจ์  คาร์ดิฟฟ์  เดอรัม  เอดินบะระ  เอ็กซิเตอร์  กลาสโกว์  อิมพิเรียลคอลเลจลอนดอน  คิงส์คอลเลจลอนดอน  ลีดส์  ลิเวอร์พูล  วิทยาลัยเศรษฐศาสตร์และรัฐศาสตร์  แมนเชสเตอร์  นิวคาสเซิล  นอตทิงแฮม  ออกซฟอร์ด  ควีนส์  วิทยาลัยควีนแมรี  เชฟฟีลด์  เซาแทมป์ตัน  มหาวิทยาลัยคอลเลจลอนดอน  วอริก  ยอร์ก 
อาคารสโมสรนักศึกษา
ผังบริเวณมหาวิทยาลัย
ฟีฟ่าคอนเฟเดอเรชันส์คัพ 2013 กลุ่มเอ

ฟีฟ่าคอนเฟเดอเรชันส์คัพ 2013 กลุ่มเอ ลงเล่นตั้งแต่วันที่ 15 ถึง 22 มิถุนายน 2013. ประกอบด้วย บราซิล, อิตาลี, ญี่ปุ่น และ เม็กซิโก. สองทีมที่ดีที่สุดจะได้ผ่านเข้าสู่รอบรองชนะเลิศต่อไป.